Manni hojii abbaa alangaa qaama seera raawwachiiftuu ta'ee kan hundaa'ee dha.Aangoon Abbaa Alangaa federaalaa ministeera haqaaf kan kennamee dha. Haa ta'u malee, hojii Abbaa Alangaa kan hojjetan waajjiraaleen mootummaa biroos ni jiru.Fakkeenyaaf yakka malaammaltummaa ilaalchisee koomishinii farra malaamaltummaa federaalaa, akkasumas yakkoota taaksii/gibira/ ilaalchisee waajjirrii galiiwwanii aangoo Abbaa Alangummaa seeraan gonfatee jira. Kun kan agarsiisu sirna dimokraasii keessatti hojii qaama tokko irratti akka hin tulamnee fi haqni akka hin dabneef furmaata ta'a jechuu dha.Biyyoonni heddu mala kana fayyadamuudhaan bu'aa qabeessa ta'uu danda'aniiru. Sadarkaa mootummaa naannoottis aangoon Abbaa Alangummaa ministeeri haqaa qabu akkaatuma sadarkaa federaala irra jiruun walfakkaatee kan diriirfamee dha.Abbootiin Alangaa federaalaa kan muudaman, ministeera haqaatin yookiin, gumii ministeera haqaatiin hundaa'een raawwatama.